**Ministru kabineta noteikumu projekta**

**"Grozījumi Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Noteikumu projekta mērķis ir uzlabot pretgripas vakcīnas pieejamību senioriem, kas ir vecāki par 65 gadiem un personām ar hroniskām slimībām, paredzot, ka atbilstoši pieejamiem valsts budžeta līdzekļiem šīm personām pretgripas vakcīna tiek kompensēta no valsts budžeta, nevis 50%, bet 100% apmērā no 2020. gada 1. oktobra līdz 2021. gada 1. maijam. Ņemot vērā Covid-19 epidemioloģiskās drošības situāciju un to, ka gan gripa, gan Covid-19 var izsaukt smagas pneimonijas un paasināt hronisko slimību gaitu, radot papildus slogu veselības sistēmai un veicinot mirstību, ir jāsamazina riski arī gripas izplatībai un gripas izraisītiem smagiem veselības traucējumiem. Ministru kabineta noteikumi stājas spēkā nākamajā dienā pēc to publicēšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Projekts izstrādāts pamatojoties uz Farmācijas likuma 5. panta 20. punktu un 2020. gada 28. aprīļa Ministru kabineta protokola Nr. 28 §51, 8. punktu par Krīzes vadības padomes ziņojumu *“Informatīvais ziņojums par pamatprincipiem un kritērijiem, kuriem iestājoties, varētu lemt par Covid-19 izplatības ierobežošanai ieviesto pasākumu mazināšanu vai atcelšanu”* (28.04.2020. MK Prot.Nr.28 §51, 8.punkts, TA-754-IP). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pēc Slimību profilakses un kontroles centra sezonālās gripas (turpmāk – gripa) monitoringa datiem, katru gadu ar gripu slimo no 20 000 līdz 50 000 un vairāk Latvijas iedzīvotāju, kas rada nozīmīgu ietekmi uz sabiedrības veselību. Slimību profilakses un kontroles centra dati pierāda, ka gripas sezonas laikā ir visaugstākie iknedēļas mirstības rādītāji, kā arī gripas sezonas laikā ievērojami palielinās ambulatoro un stacionāro veselības aprūpes pakalpojumu apjoms. Šobrīd Latvijā ir viens no zemākajiem pretgripas vakcinācijas rādītājiem ES (vakcinācijas aptvere ir mazāka kā 5%). Gripai un Covid-19 ir līdzīgi izplatīšanās ceļi, kā arī šīs slimības skar vienas un tās pašas sabiedrības grupas - seniorus un cilvēkus ar hroniskām slimībām. Gan gripa, gan Covid-19 var izsaukt smagas pneimonijas un paasināt hronisko slimību gaitu, tādējādi radot papildus slogu veselības sistēmai un veicinot mirstību. Katru gadu gripas sezona ir no oktobra līdz aprīlim, tādēļ pastāv risks, ka šī gada rudenī Covid-19 infekcijas atkārtotais vilnis var uzslāņoties gripas sezonai. Papildus tam Padomes ieteikuma (2009. gada 22. decembris) par vakcināciju pret gripu (2009/1019/ES) ieviešanas ziņojuma[[1]](#footnote-1) ieteikums ir pēc iespējas drīz sasniegt 75 % vakcinācijas aptveri gados vecāku cilvēku grupās. Minētais 75 % vakcinācijas aptveres mērķis būtu jāpaplašina, iekļaujot riska grupu, kurā ir personas ar hroniskām slimībām.  Lai stiprinātu veselības aprūpes sektora spēju reaģēt Covid-19 uzliesmojuma gadījumā, ir jāsamazina riski gripas izplatībai un gripas izraisītiem smagiem veselības traucējumiem. Tādēļ ir jānodrošina, lai pēc iespējas lielāka sabiedrības daļa ir vakcinēta pret gripu, īpaši veicinot riska grupu (cilvēku pēc 65 gadiem un cilvēku ar hroniskām slimībām) vakcināciju. Lai to panāktu, nepieciešams, veikt grozījumus Ministru kabineta 2006. gada 31. oktobra noteikumos Nr. 899 *"Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"* (turpmāk – noteikumi Nr.899), nosakot 100% apmaksātu gripas vakcīnu senioriem, kas ir vecāki par 65 gadiem un personām ar hroniskām slimībām. Tā kā valsts budžeta finansējums 100% vakcīnu apmaksai ir ierobežots, šobrīd 100% apmaksu minētajām grupām plānots nodrošināt no 2020.gada 1.oktobra līdz 2021.gada 1.maijam. Noteikumu projekta mērķi ir līdz 2021.gada 1.maijam:* samazināt riskus gripas izplatībai un gripas izraisītiem smagiem veselības traucējumiem;
* aizstāt pašreizējo 50% apmaksas kompensācijas mehānismu gripas vakcinācijai ar valsts 100% apmaksātu vakcināciju senioriem, kas ir vecāki par 65 gadiem un personām ar hroniskām slimībām;
* stiprināt veselības aprūpes sektora spēju reaģēt Covid-19 uzliesmojuma gadījumā.

**1.** Ar Projektu paredzēts papildināt noteikumus Nr. 899 ar jaunu noslēguma jautājumu, kas paredz, ka visām noteikumu 1. pielikuma 16.1. apakšpunktā noteiktajām personu grupām, no 2020. gada 1. oktobra līdz 2021. gada 1. maijam gripas imunizācijas kompensācijas apmērs ir 100%.**2.** Saskaņā ar noteikumos Nr. 899. paredzēto ģimenes ārsts (vakcinācijas iestāde) plāno savā aprūpē esošo vakcinējamo personu, kam nepieciešams saņemt vakcināciju valsts zāļu kompensācijas sistēmas ietvaros un sagatavo vakcinējamo personu sarakstu vakcinācijai ar konkrētām vakcīnām. Atbilstoši minētajam vakcinējamo personu sarakstam tiek izrakstītas katrai personai kompensējamo zāļu receptes, kuras ārsts kopā ar vakcinējamo personu sarakstu iesniedz aptiekā, lai pasūtītu nepieciešamo vakcīnu apjomu. Aptieka atbilstoši pasūtījumam, vakcīnas piegādā ģimenes ārstam (vakcinācijas iestādei). Šobrīd noteikumi Nr.899. paredz vakcīnu kompensāciju arī 50% apmērā, tādēļ noteikumu 87.5. apakšpunkts paredz, ka šādos gadījumos ārstniecības iestāde 30 dienu laikā pēc vakcīnu piegādes sedz aptiekai izdevumus 50 % apmērā no piegādāto kompensējamo zāļu sarakstā iekļauto vakcīnu aptiekas cenas, kuru ārstniecības personai ir samaksājusi vakcinējamā persona, un pārējo aptiekas cenas daļu no kompensācijai piešķirtajiem līdzekļiem sedz Nacionālais veselības dienests. Savukārt, ja vakcīnas tiek kompensētas 100% apmērā no valsts budžeta, vakcīnas aptiekai pilnā apjomā apmaksā Nacionālais veselības dienests. Tādēļ no vakcinējamās personas maksa par vakcīnu netiek iekasēta un ārstniecības iestādei nav jāveic maksājums aptiekai.  Tā kā projekts paredz noteikto to, ka vakcinācija pret gripu tiks kompensēta 100% apmērā personām, kas ir riska grupā, projektā noteikts, ka uz 100% gripas vakcīnas apmaksas gadījumiem netiek attiecināts noteikumu 87.5. apakšpunkts.**3.** Vienlaicīgi ar projektu Veselības ministrija virza grozījumu projektu *"Grozījumi* *Ministru kabineta 2000. gada 26. septembra noteikumos Nr. 330 "Vakcinācijas noteikumi"" (grozījumi MK noteikumos Nr.330),* kas paredz, ka ārstniecības persona būs tiesīga ar gripas vakcīnas atlikumu no kārtējā gada 1. novembra vakcinēt personas, kurām saskaņā ar kārtību, kādā tiek veikta ambulatorajai ārstēšanai paredzēto zāļu un medicīnisko ierīču iegādes izdevumu kompensācija, tiek kompensēta vakcinācija pret gripu no valsts budžeta līdzekļiem 100 % apmērā. Atbilstoši minētajam grozījumam, vakcinācijas iestādēm tiks dota iespēja efektīvāk izmantot vakcīnu krājumus. Nav iespējams precīzi saplānot pretgripas vakcīnas nepieciešamos krājumus, lai nodrošinātu vakcīnu pieejamību visiem, kam tā ir nepieciešama un novērstu vakcīnu pārpalikumus. Tas ir saistīts ar to, ka pretgripas vakcīnas lietošanas termiņš ir tikai gripas sezonas laiks, kas sākas no 1.oktobra un ilgst līdz pavasarim. Tādēļ pretgripas vakcīnu plānošanu ietekmē gan vakcīnas pieejamība tirgū, gan gripas sezonas norise, gan vakcinācijas aktivitāte.  Ņemot vērā minēto ir nepieciešama iespēja elastīgākai pretgripas vakcīnas plānošanai. Ir jāparedz iespēja, ka centralizēti valsts iepirktās vakcīnas, kas paredzētas konkrētām personu grupām (*bērniem līdz 2 gadu vecumam, grūtniecēm, kā arī saskaņā ar grozījumiem vakcinācijas noteikumos, arī ārstniecības personām, ilgstošas sociālās aprūpes centru klientiem un darbiniekiem*) varētu tikt izmantotas arī citu riska grupu personām, kam valsts ir paredzējusi pretgripas vakcīnas kompensāciju no valsts budžeta 100% apmērā, bet kurām vakcīna nav nodrošināta centralizētā iepirkumā, proti senioriem un personām ar hroniskām slimībām. Lai nodrošinātu to, ka pirmkārt centralizētā iepirkumā iegādāto vakcīnu nodrošina tām personām, kam tā ir paredzēta, grozījumi MK noteikumos Nr.330. paredz to, ka līdz 1. novembrim ģimenes ārsti (vakcinācijas iestādes) plāno savā aprūpē esošo pacientu, kam paredzēta centralizētā iepirkumā iegādātā pretgripas vakcīna, vakcināciju. Atbilstoši ģimenes ārstu plānotajam vakcinējamo personu apjomam, Slimību profilakses un kontroles centrs varēs noteikt to, kāds veidojas centralizēti iepirkto pretgripas vakcīnu apjoms. Tā kā reāli pretgripas vakcinācija Latvijā tiek uzsākta 1.oktobrī, šādas prognozes būs iespējams noteikt līdz 1.novembrim. Tādējādi Slimību profilakses un kontroles centrs atbilstoši prognozētajiem pretgripas vakcīnas atlikumiem, informēs ģimenes ārstus (vakcinācijas iestādes) par iespēju pretgripas vakcīnu, kas palikusi atlikumā no centralizētā iepirkumā iegādātās vakcīnas izmantot arī citu riska grupu, kam paredzēta 100% pretgripas vakcīnas kompensācija vakcinācijai no 1.novembra. Ņemot vērā minēto, seniori un personas ar hroniskām slimībām līdz 1.novembrim pretgripas vakcīnu varēs saņemt tikai atbilstoši noteikumiem Nr.899., bet no 1. novembra ģimenes ārsts saviem pacientiem varēs piedāvāt centralizētā iepirkumā iegādāto vakcīnu, ja viņam tā būs pieejama, vai arī persona varēs izmantot noteikumos Nr.899. noteikto pretgripas vakcīnas kompensācijas kārtību.**4.** Lai nodrošinātu vienotu terminoloģijas lietojumu ar *kabineta 2000. gada 26. septembra noteikumiem Nr. 330 "Vakcinācijas noteikumi"* noteikumu projekts tiek papildināts ar grozījumu, kas paredz visā noteikumu Nr.899. tekstā vārdu “gripa” aizstāt ar vārdiem “sezonālā gripa”.Projekts neparedz ieviest jaunus pakalpojumus vai jaunas informācijas un komunikācijas tehnoloģijas sistēmas. |
| Ju, kas paredz | Projekta izstrādē iesaistītās institūcijas un publiskas personas, kapitālsabiedrības | Veselības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz senioriem, kas ir vecāki par 65 gadiem un personām ar hroniskām slimībām, ārstniecības iestādēm un personām, kas veic vakcināciju, komersantiem, kas organizē vakcīnu pārdošanu Latvijā, aptiekām. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktā prasība – gripas vakcīnas kompensācija no valsts budžeta 100% apmērā, esošo 50% vietā neparedz papildu administratīvo slogu.  |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas un mērķgrupai, kuru veido juridiskas personas nepārsniedz attiecīgi 200 un 2000 euro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **170 573 082** |  | **160 587 684** |  | **160 587 684** |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |   |   |   |   |   |   |   |
| **2. Budžeta izdevumi** | **172 362 851** | **+504 041** | **160 587 684** | **+37 939** | **160 587 684** |  |  |
| 2.1. valsts pamatbudžets | **172 362 851** | **+504 041** | **160 587 684** | **+37 939** | **160 587 684** |  |  |
| 33.03.00 | **172 362 851** | **+504 041** | **160 587 684** | **+37 939** | **160 587 684** |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| **3. Finansiālā ietekme** | **-1 789 769** | **- 504 041** |  | **-37 939** |  |  |  |
| 3.1.valsts pamatbudžets | **-1 789 769** | **- 504 041** |  | **-37 939** |  |  |  |
| 3.2.valsts speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 33.04.00 |  | **+504 041** |  | **+37 939** |  |  |  |
| 5. Precizēta finansiālā ietekme | X | 0 | X |  0 | X |  |  |
| 5.1. valsts pamatbudžets |  |  |  |  |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 2020.gadam atbilstoši likumam “Par valsts budžetu 2020.gadam” un ņemot vērā Finanšu ministrijas rīkojumus: apakšprogrammā 33.03.00 “Kompensējamo medikamentu un materiālu apmaksāšana”:Resursi izdevumu segšanai 170 573 082 *euro* Ieņēmumi no maksas pakalpojumiem un citi pašu ieņēmumi 10 064 452 *euro*Dotācija no vispārējiem ieņēmumiem 160 508 630 *euro* Izdevumi 172 362 851 *euro*, tai skaitā:Subsīdijas un dotācijas 172 362 851 *euro*Finansiālā bilance -1 789 769 *euro*apakšprogrammā 33.04.00 “Centralizēta medikamentu un materiālu iegāde”:Resursi izdevumu segšanai 16 706 689 *euro*Dotācija no vispārējiem ieņēmumiem 16 706 689 *euro* Izdevumi 16 706 689 *euro*, tai skaitā:Subsīdijas un dotācijas 16 706 689 *euro***2021.un 2022.gadam maksimāli pieļaujamais valsts pamatbudžeta izdevumu apjoms**  Veselības ministrijas (NVD) budžeta programmas 33.00.00 “Veselības aprūpes nodrošināšana”: apakšprogrammā 33.03.00 “Kompensējamo medikamentu un materiālu apmaksāšana”Resursi izdevumu segšanai 160 587 684 *euro* Ieņēmumi no maksas pakalpojumiem un citi pašu ieņēmumi 22 054 *euro*Dotācija no vispārējiem ieņēmumiem 160 565 630 *euro* Izdevumi 160 587 684 *euro*, tai skaitā:Subsīdijas, dotācijas 160 587 684 *euro*apakšprogrammā 33.04.00 “Centralizēta medikamentu un materiālu iegāde”Resursi izdevumu segšanai 17 114 167 *euro*Dotācija no vispārējiem ieņēmumiem 17 114 167 *euro* Izdevumi 17 114 167 *euro*, tai skaitā:Subsīdijas un dotācijas 17 114 167 *euro* Noteikumu 1.pielikuma 16.1.apakšpunkts paredz aizstāt pašreizējo 50% apmaksas kompensācijas mehānismu gripas vakcinācijai ar valsts 100% apmaksātu vakcināciju senioriem, kas ir vecāki par 65 gadiem un personām ar hroniskām slimībām no 2020.gada 1.oktobra līdz 2021.gada 1.maijam.***Ietekme 2020.gadam (no 1.10.2020. līdz 31.12.2020.)*** Finansiālā ietekme 2020.gadā 504 041 *euro*, skat., anotācijas pielikumu Nr.1. Iepriekšminēto pasākumu plānots īstenot apakšprogrammā 33.03.00 “*Kompensējamo medikamentu un materiālu apmaksāšana*”, kuru plānots segt no 33.04.00 “*Centralizēta medikamentu un materiālu iegāde*” apakšprogrammā plānotās līdzekļu ekonomijas. Ņemot vērā NVD indikatīvo prognozi, kas gatavota pēc 7 mēnešu izpildes datiem, atlikumu galvenokārt veido vakcīnas, kuras COVID-19 infekcijas slimības ietekmē ir radījušas situāciju, ka samazinājies to cilvēku skaits, kuri tika vakcinēti atbilstoši vakcinācijas kalendārā noteiktajam. Līdz ar to 2020.gadā apakšprogrammas 33.04.00 “*Centralizēta medikamentu un materiālu iegāde*” ietvaros veidojas līdzekļu ekonomija indikatīvi 1 258 656 *euro* apmērā. Daļu no iepriekšminētās līdzekļu ekonomijas (2020.gadā 504 041 *euro kā vienreizēju pasākumu*) plānots novirzīt gripas vakcīnu 100% kompensācijai senioriem no 65 gadu vecuma un cilvēkiem ar hroniskām slimībām no 2020.gada 1.oktobra līdz 2020.gada 31.decembrim. ***Ietekme 2021.gadam (1.01.2021.-1.05.2021.)***Finansiālā ietekme 2021.gadā37 939 *euro*, skat., anotācijas pielikumu Nr.1. Iepriekšminēto pasākumu plānots īstenot apakšprogrammā 33.03.00 “*Kompensējamo medikamentu un materiālu apmaksāšana*”, kuru plānots segt no 33.04.00 “*Centralizēta medikamentu un materiālu iegāde*” apakšprogrammā no plānotās līdzekļu ekonomijas.2021.gadā apakšprogrammas 33.04.00 “*Centralizēta medikamentu un materiālu iegāde*” ietvaros veidojas līdzekļu ekonomija indikatīvi 37 939 *euro* apmērā, jo 2021.gada plānotā Baltijas iepirkuma ietvaros pasūtītās vakcīnas daļēji tiks apmaksātas 2020.gada nogalē.Veselības ministrija normatīvo aktu kārtībā iesniegs priekšlikumu Finanšu ministrijā apropriācijas pārdalei. |
|  |
|  |
|  |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Paralēli ir sagatavoti Ministru kabineta noteikumu projekts "Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"", kuri paredz vakcināciju pret gripu mērķa grupām (ārstniecības personas, aprūpes centru klientiem un darbiniekiem, kā arī apjoma pieaugumam grūtniecēm un bērniem līdz 2 gadiem) 2020./2021. gripas sezonai paredzot cetralizētās iegādes 2020.gadā attiecīgi radot finansiālo ietekmi tikai 2020.gadā. Finansiālā ietekme 754 615 *euro,* kuruplānots rast apakšprogrammas 33.04.00 “*Centralizēta medikamentu un materiālu iegāde*” ietvaros, jo iepriekšminētajā apakšprogrammā indikatīvi veidojas līdzekļu ekonomija 2020.gadā 1 258 656 *euro* apmērā.Šis pasākums neparedz apropriācijas pārdali, jo pasākums tiks īstenots apakšprogrammā 33.04.00 “*Centralizēta medikamentu un materiālu iegāde*”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaicīgi tiek veikti grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi", paredzot, ka no 2020.gada 1.oktobra līdz 2021.gada 1.maijam pret gripu papildus tiks vakcinētas ārstniecības personas un ilgstošas sociālās aprūpes centru darbinieki un klienti. Projekts Ministru kabineta sēdē izskatāms vienlaikus ar Ministru kabineta noteikumu projektu *"Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi""*. |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts informāciju par veikto grozījumu, ievietot Veselības ministrijas un Nacionālā veselības dienesta mājas lapās, kā arī paredzēts to izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre                                  I. Viņķele

Vīza: Valsts sekretāre D. Mūrmane - Umbraško

Būmane 67876148

dace.bumane@vm.gov.lv

Zandberga 67876041

lasma.zandberga@vm.gov.lv

1. <https://ec.europa.eu/health/sites/health/files/vaccination/docs/seasonflu_staffwd2014_en.pdf> [↑](#footnote-ref-1)